b'\n_START_ARTICLE_\nPihalni orkester Ilirska Bistrica\n_START_PARAGRAPH_\nZa\xc4\x8detki godbeni\xc5\xa1tva na tem obmo\xc4\x8dju segajo v \xc5\xa1tirideseta in petdeseta leta 19. stoletja, ko so tu, \xc5\xa1e pred \xc4\x8ditalni\xc5\xa1tvom, delovale tri godbe: Bistri\xc5\xa1ka, Jasenska in Trnovska. Dana\xc5\xa1nji pihalni orkester je za\xc4\x8del z delom leta 1996 in \xc5\xa1teje pribli\xc5\xbeno 50 \xc4\x8dlanov. Sestavljajo ga u\xc4\x8denci glasbene \xc5\xa1ole Ilirska Bistrica. Velik del \xc4\x8dlanov prihaja iz Mladinskega pihalnega orkestra glasbene \xc5\xa1ole Ilirska Bistrica. Orkester je do leta 2015 vodil dirigent Josip Grgasovi\xc4\x8d, danes pa ga vodi Simon Toma\xc5\xbei\xc4\x8d, predsednik orkestra je bil od ustanovitve Janez Kirn, zadnji mandat pa Janko Poklar in oba imata najve\xc4\x8d zaslug za to, da pihalni orkester postaja vse ve\xc4\x8dja gonilna sila kulturnega \xc5\xbeivljenja v Ilirski Bistrici._NEWLINE_Repertoar orkestra je obse\xc5\xbeen in sega od del znanih klasi\xc4\x8dnih mojstrov do skladb za pihalne orkestre. Svojo glasbo uveljavljajo doma in v tujini, predvsem v Italiji in na Hrva\xc5\xa1kem.'